Siklizin ieu ubar tina golongan antihistamin nu miboga fungsi pikeun nyingkahan sarta ngungkulan sebel, utah, nu disabakeun ku mabok perjalanan. Ubar ieu ogé dipaké pikeun ngurangan lieur, leungit kasaimbangan (vertigo), nu disababkeun ku panyakit nu mangaruhan ceuli bagéan jero jeung lieur sanggeus operasi atawa radioterapi.

Ngaran lian 
Ieu di handap sababaraha ngaran lian tina Siklizin, kayaning:

 Ciclizina
 Cyclizine
 Cyclizinum

Cara gawé 
Siklizin ieu gawé  kucara ngahalangan réséptor histamin jeung muskarinik dipusat otak nu ngontrol bagéan ieu, nyegah puseur ieu pikeun narima réspon saraf ti aparatus vestibular. Hal ieu nyingkahan ganguan di ceuli tengah keur ngaaktifkeun pusat utah jeung nyababkeun sebel, vertigo sarta utah. Siklizin ogé bisa nyegah puseur utah narima réspon ti aréa otak nu disebut zona pamicu kemoreseptor (CTZ). CTZ ieu distimulasi ku agén nu sumebar dina getih, misalna anestetik jeung ubar pangleungit rasa nyeyri opioid kayaning morfin. Siklizin mantuan pikeun nyegah agén ieu ngaaktifkeun puseur utah jeung nyababkeun panyakit.

Cara maké 

Cara maké ubar ieu kaitung babari, ubar dina bentuk tablet, diinum kucara digayem saacan diteureuy.  Inum maké cihérang, bisa ogé diinum babarengan jeung kadaharan séjénna. Mun anjeun nginum ubar ieu tanpa resép ti dokter, inum ubar ieu saluyu jeung aturan nu aya dina label ubar. Mun anjeun boga patanyaan ngeunaan ubar ieu, tanyakeun ka apotéker. Mun dokter nu ngaresépkeun ubar ieu, inum saluyu jeung paréntah dokter.

Dosis ubar ieu dumasar kana umur anjeun, kaayan médis sarta réspon kana ieu ubar.

Cara nyimpen 
Siklizin téh salah sahiji ubar nu hadéna mah disimpen dina suhu ruangan, jauhkeun ti cahaya langsung jeung tempat nu lembab. Ulah disimpen dikamar mandi, ulah dibekukeun. Mérk lian tina ubar ieu bisa jadi ngabogaan aturan nyimpen nu béda. Perhatikeun intruksi panyimpenan dina bungkus ubar ieu atawa tanyakeun ka apotér. Jauhkeun sakabéh ubar-ubaran ti budak leutik jeung sati piaraan.

Ulah ngabanjur ubar ieu ka jero saluran pamiceunan kecuali mun dititah. Piceun ubar ieu mun geus béak masa pamakéanna atawa geus teu diperlukeun deui. Cara pamiceunan ubar ieu sarta pangelolaan limbah bisa dikonsultasikeun jeung apotéker.

Hal nu kudu diperhatikeun 
Hal nu kudu diperhatikeun saacan maké ubar ieu, mun anjeun boga alérgi ka ubar ieu, salian ti éta, keur mastikeun siklizin aman keur anjeun, jéntrékeun ka dokter mun anjeun miboga kaayaan kawas:

 Bronkitis atawa masalah rénghap lianna
 Glaukoma
 Pembesaran prostat, masalah kahampangan

Pamakéan ubar ieu keur awéwé nu kakandungan nepi ka kiwari can aya panalungtikan ngeunaan résiko pamakéan ubar ieu keur awéwé nu kakandungan sarta keur nyusuan orok.  Saacan nginum ubar ieu, konsultasikeun heula jeung dokter pikeun nimang mangpaat nu karasa sarta résiko nu bisa karandapan. Ubar ieu kaasup kana ubar kategori B numutkeun US Food and Drugs Administration (FDA) Amérika Serikat, atawa sarua jeung BPOM mun di Indonésia mah. 

Ieu di handap référénsi katégori kahamilan numutkeun Food and Drugs Administration  FDA:

 A = Teu miboga résiko 
 B = Teu miboga résiko numutkeun kana sababaraha panalungtikan 
 C = Bisa jadi boga résiko
 D = Aya bukti positif boga résiko
 X = Kontraindikasi
 N = Teu dipikanyaho

Dosis siklizin sasakali bisa ditarima keur awéwé nu nyusuan, dosis gedé atawa pamakéan nu leuwih lila bisa nyababkeun éfék pikeun orok atawa ngurangan cai susu, utamana dina kombinasi simpatomimetik kayaning pseudoefedrin atawa saacan nyusuan.  Ubar ieu teu meunang dipaké pikeun budak handapeun 6 taun. Sarta ubar ieu nyababkeun tunduh.

Interaksi Siklizin 
Interaksi ubar bisa ngarobah gawé ubar atawa ngaronjatkeun résiko éfék samping nu leuwih serius. Teu sakabéh kamungkinan interaksi ubar aya dina ieu tulisan.  Ieu di handap sababaraha ubar nu unteraksi jeung siklizin:

Interaksi ubar ieu bakal karandapan mun anjeun nginum kalium dina formulasi nu padet (kayaning: tablét atawa kapsul nu diteureuuy buleud). Éfék nu karasa gumantung kana kaayaan kaséhatan anjeun, ngombinasikeun kadua ubar ieu bisa ningkatkeun éfék iritasi kalium beuteung jeung peujit bagéan luhur, réaksi nu jarang kajadian bisa nyababkeun bisul, perdarahan, jeung cedera gastrointestinal lianna

 Kalium klorida,
 Kalium Sitrat,
 Propoxyphene: Pamakéan propoxyphene jeung siklizin bisa ningkatkeun éfék samping kayaning lieur, tunduh, linglung, sarta hésé konséntrasi. Sababaraha jalma, utamana kolot, bisa ogé ngarandapan gangguan dina pamikiran, pameunteunan, jeung koordinasi motorik. Anjeun kudu maké ubar propoxyphene saluyu jeung nu geus ditangtukeun ku dokter,
 Natrium oksibat: Pamakéan ubar ieu jeung siklizin bisa ngaronjatkeun éfék samping kayaning tunduh, lieur, nyeri sirah, linglung, déprési, tekanan darah rendah, rénghap nu pondok , jeung gangguan dina mikir, pameunteunan, sarta koordinasi motorik. Bisa ogé nyababkeunn koma nepi ka tilar dunya,

Éfék samping 
Éfék samping mangrupa hiji éfék nu teu dipiharep tina ubar. Éfék samping ieu bisa mangrupa-rupa di sababaraha jalma gumantung kana kaayaan panyakit, umur, beurat awak, jinis kelamin, étnis, jeung sababaraha kaayaan kaséhatan lianna. Ieu di handap sababaraha éfék samping nu bisa karasa sanggeus nginum siklizin:

 Tunduh
 Awak laleuleus
 Leungitna koordinasi
 Biwir, irung, tikoro garing
 Konstipasi
 Titinggalian burem
 Kulit ruam
 Ratug jantung (takikardia).
 Lieur, Gulisah,, Kejang
 Hésé kahampangan
 Nyalingit beuteung.

Tutumbu luar 

 Éfék Samping Siklizin
 Interaksi Siklizin

Rujukan 

Ubar